פורסם בתאריך 06/03/2018 מאת זוזו סגווי
עוד רגע פסח כבר כאן ומבחינתנו זה בדיוק הזמן לסקור את כל מה שירושלים יכולה להציע לכם וגם לנו. לצד סיורי סגווי בירושלים שבהם תוכלו לפגוש אותנו בלייב ולהנות מהדרכה מקצועית וטיול קצת אחר ברחובות העיר החוגגת, יש שפע של פעילויות שאפשר לשלב ביום כיף בבירה.
אז על מה אנחנו ממליצים לקראת פסח 2018 שתכף מגיע? הנה כמה מהאירועים והפעילויות שכדאי לסמן לעצמכם לפני שאתם עולים לרגל.
חגיגת אביב בפארק עמק הצבאים
עמק הצבאים שנמצא בסמוך לירושלים הוא מקום קסום שבו תוכלו לפגוש מקרוב צבאים ירושלמיים אסליים. במהלך חול המועד פסח, מה-1 ועד ה-3 לחודש, תוכלו לבקר בעמק ולחגוג יחד עם אנשי השמורה את הולדתו של עופר חדש שהצטרף למשפחת הצבאים שמתגוררת בה.
ב-3 באפריל יתקיים הפנינג למשפחות שבמהלכו תוכלו להשתתף ביום ההולדת הרשמי של העופר ולחגוג יחד עם המשפחה כולה את התוספת החדשה. אל תשכחו להביא מתנות.
אין מקום יותר אביבי בתקופה הזו מאשר הגן הבוטני בירושלים, שנמצא בסמוך למוזיאון ישראל. במהלך חול המועד יתקיימו בגן סיורים מודרכים ותוכלו להכיר מקרוב את כל הפרחים והצמחים שמאפיינים את האזור ולראות אותם בשיא הפריחה שלהם.
בנוסף לסיורים המודרכים יתקיימו בגן גם סדנאות יצירה בנושאים שונים הקשורים לצמחים ולפרחים הגדלים בסביבת הגן.
פסח במוזיאון המדע
מוזיאון המדע הירושלמי מזמין אתכם לראות מה אפשר לעשות כשמשלבים בין קרטונים ליצירתיות ומדע. תערוכה מעניינת במיוחד של יצירות מקרטון מחכה לילדים ואיתה שלל פעילויות מעניינות. בין היתר יתקיימו סדנאות יצירה לגילאים שונים שעוסקות בקרטון, מבניית מבוך ועד לעיצוב בית מקרטונים.
חוזרים אל פרעה במוזיאון ארצות המקרא
מוזיאון ארצות המקרא הוא המקום לחזור בו אחורה בזמן לתקופת מצריים העתיקה, וזה בדיוק מה שמציע המקום בתקופת פסח. הצגות העוסקות במצרים ובמנהגיה, סיורים מודרכים והרבה פעילויות סביב סיפור הפרעונים ומצרים בכלל.
בין מיצגי המוזיאון יסתובבו שחקנים שימחיזו את סיפורי מצרים ויביאו אותם לירושלים לפחות לתקופת החג.
ב-2 באפריל תתקיים בכותל ברכת הכהנים המסורתית וזו הזדמנות מצוינת להגיע לירושלים ליום טיול, לבקר באטרקציות הבולטות שיש בעיר העתיקה, לשמוע את הרבנים והמוני המתפללים בכותל ולהשתתף בחגיגה.
אי אפשר בלי לספר על סיורי סגווי בירושלים שמחכים לכל מי שיבוא להתארח אצלנו. אנחנו לוקחים אתכם למסע מיוחד ברובע היהודי, לטיול במשכנות שאננים, לגן החיות התנ"כי, לטיילת ארמון הנציב ועוד מגוון סיורים שונים לבחירתכם.
אחד הסיורים שלנו משלב גם ביקור בשוק מחנה יהודה האהוב עלינו במיוחד, שבמהלך פסח מתכסה אווירה אחרת לחלוטין, כשהכשרות והחג מתחברים ויוצרים קסם אמיתי בין הדוכנים והסוחרים.